31.1.2014 Jurnalul Oficial al Uniunii Europene L 29/33 REGULAMENTUL (UE) NR. 66/2014 AL COMISIEI din 14 ianuarie 2014 de punere în aplicare a Directivei 2009/125/CE a Parlamentului European și a Consiliului în ceea ce priveşte cerințele de proiectare ecologică aplicabile cuptoarelor, plitelor de gătit și hotelor de bucătărie de uz casnic (Text cu relevanță pentru SEE) COMISIA EUROPEANĂ, având în vedere Tratatul privind funcționarea Uniunii Europene, având în vedere Directiva 2009/125/CE a Parlamentului European și a Consiliului din 21 octombrie 2009 de instituire a unui cadru pentru stabilirea cerințelor în materie de proiectare ecologică aplicabile produselor cu impact energetic (!), în special articolul 15 alineatul (1), în urma consultării forumului consultativ menționat la articolul 18 din Directiva 2009/125|CE, întrucât: (1) Directiva 2009/125/CE prevede obligația Comisiei de a stabili cerințe în materie de proiectare ecologică aplicabile produselor cu impact energetic care înregistrează volume semnificative de vânzări şi de schimburi comerciale, au un impact semnificativ asupra mediului și prezintă un potențial semnificativ de ameliorare a impactului asupra mediului prin proiectare, fără a antrena costuri excesive. Articolul 16 alineatul (2) litera (a) din Directiva 2009/125/CE prevede că, în conformitate cu procedura menționată la articolul 19 alineatul (3) şi cu criteriile stabilite la articolul 15 alineatul (2) și după consultarea forumului consultativ, Comisia trebuie să introducă, după caz, măsuri de punere în aplicare pentru produse având un potențial ridicat de reducere necostisitoare a emisiilor de gaze cu efect de seră, cum ar fi aparatele de uz casnic, inclusiv cuptoarele, plitele de gătit și hotele de bucătărie. Comisia a efectuat studii pregătitoare în vederea analizării aspectelor tehnice, de mediu și economice ale aparatelor de gătit de uz casnic, precum cuptoarele, plitele de gătit şi hotele de bucătărie. La aceste studii au participat părți interesate și implicate din Uniune și din ţări terțe, iar rezultatele au fost făcute publice. Principalul aspect de mediu al produselor vizate care a fost identificat ca fiind semnificativ în scopul prezentului regulament este consumul de energie în faza de utilizare. Mare parte din consumul total de putere al aparatelor de gătit de uz casnic precum cuptoarele, plitele de pătit și hotele de bucătărie se poate datora modurilor standby şi oprit. În cazul acestor aparate, consumul de putere aferent acestor funcţii face parte dintre cerințele minime în materie de performanță energetică. Cerințele referitoare () JO L 285, 31.10.2009, p. 10. (9) la modurile standby şi oprit pentru cuptoarele și plitele de gătit de uz casnic sunt stabilite pe baza cerințelor de proiectare ecologică prevăzute în Regulamentul (CE) nr. 1275/2008 al Comisiei din 17 decembrie 2008 de implementare a Directivei 2005/32/CE a Parlamentului European şi a Consiliului în ceea ce priveşte cerințele în materie de ecoproiectare pentru consumul de energie electrică în modul standby şi oprit al echipamentelor electrice și electronice de uz casnic și de birou (?). Consumul anual de energie al cuptoarelor, al plitelor de gătit şi al hotelor de bucătărie de uz casnic a fost estimat la 755 PJ (consum de energie primară) în UE în 2010. În absența unor măsuri specifice, se preconizează că, în 2020, consumul anual de energie va fi de 779 PJ. Potrivit studiilor pregătitoare, consumul de energie al produselor respective poate fi redus în mod semnificativ. Se preconizează că o combinație între cerințele în materie de proiectare ecologică stabilite în prezentul regulament şi cerințele în materie de etichetare din Regu- lamentul delegat (UE) nr. 65/2014 al Comisiei (?) va duce la realizarea unor economii anuale de energie primară de 27 PJJan în 2020, care vor creşte până la 60 PJ/an până în 2030. Studiile pregătitoare arată că nu sunt necesare cerințe referitoare la alți parametri de proiectare ecologică menționați în partea 1 punctul 1.3 din anexa I la Directiva 2009/125/CE, deoarece, în cazul aparatelor de gătit de uz casnic precum cuptoarele, plitele de gătit și hotele de bucătărie, cel mai important aspect de mediu în faza de utilizare este consumul de energie electrică şi de gaz. Eficienţa energetică a produselor care intră sub incidența prezentului regulament ar trebui sporită prin aplicarea de tehnologii existente rentabile care nu fac obiectul unor drepturi de proprietate și care pot reduce costurile combinate ale achiziționării şi funcționării acestor produse. Cerințele în materie de proiectare ecologică nu ar trebui să aibă un impact negativ asupra funcţionalității produselor din perspectiva utilizatorului final și nu ar trebui să afecteze sănătatea, siguranța sau mediul. În special, avantajele reducerii consumului de energie în faza de utilizare ar trebui să fie mai mari decât orice eventual impact suplimentar asupra mediului care ar putea surveni în etapele de fabricare și de eliminare a produselor. (?) JO L 339, 18.12.2008, p. 45. () A se vedea pagina 1 din prezentul Jurnal Oficial.